proxectonos/corpus_dominio_legal_administrativo_tmp huggingface dataset:
RESOLUCIÓN do 28 de xuño de 2000, da Secretaría Xeral para o Deporte, pola que se emprazan as partes interesadas no recurso contencioso-administrativo 01/0000214/2000, interposto por Raimundo González Antón.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 19/07/2000

Con data 28 de xuño de 2000, o Comité Galego de Xustiza Deportiva recibe da sección primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo 01/0000214/2000 interposto por Raimundo González Antón contra a inadmisión de demanda contra
a Sociedade Cinexética Muradana do Comité Galego de Xustiza Deportiva do 3 de febreiro de 2000 sobre nulidade de cotas e outros extremos.
En consecuencia, esta Secretaría Xeral para o Deporte acordó nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do expediente administrativo á referida sala, o que se lles notifica para xeral coñecemento a tódalas persoas interesadas no procedemento e son emprazadas para que poidan comparecer como parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 28 de xuño de 2000.
Eduardo Lamas Sánchez
Secretario xeral para o Deporte
RESOLUCIÓN do 6 de xullo de 2000, da División de Recursos Humanos, pola que se emprazan as partes interesadas no recurso contencioso-administrativo interposto por Manuel Xosé Lemos López.
SERVICIO GALEGO DE SAÚDE — III. OUTRAS DISPOSICIÓNS — 20/07/2000

No Xulgado do Contencioso-Administrativo de Lugo tramítase o recurso nº 334/2000 interposto por Manuel Xosé Lemos López contra a Resolución do 2 de febreiro de 2000 (DOG nº 33, do 17 de febreiro), pola que se dá publicidade ás puntuacións revisadas do segundo exercicio da fase de oposición do proceso selectivo para o ingreso na categoría de persoal de servicios xerais.
O que se notifica para xeral coñecemento de tódalas persoas interesadas no procedemento e se emprazan para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 6 de xullo de 2000.
Valeriano Martínez García
Director xeral da División de Recursos Humanos
CORRECCIÓN de erros.-Resolución do 8 de xuño de 2000 pola que se ordena a publicación do acordo do Consello da Xunta de Galicia do 7 de xuño de 2000, polo que se modifica a relación de postos de traballo do organismo autónomo Augas de Galicia da Consellería de Política Territorial, Obras Públicas e Vivenda.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 20/07/2000

Advertido erro na devandita resolución, publicada no DOG nº 122, do 23 de xuño de 2000, cómpre face-la seguinte corrección:
-Na páxina 9.853, onde di: «AUGAS DE GALICIA», débese engadi-lo cabeceiro da páxina 9.854: «CONSELLERÍA DE POLÍTICA TERRITORIAL, OBRAS PÚBLICAS E VIVENDA: código do posto. Denominación. Vac. Forma prov. Grupo. Categoría. Titulación académica. Formación específica. Plus de convenio. Observacións».
CORRECCIÓN de erros.-Decreto 167/2000, do 29 de xuño, polo que se nomea director xeral de Interior e Protección Civil a José Benito Suárez Costas.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 20/07/2000

Advertido un erro no devandito decreto, publicado no Diario Oficial de Galicia número 128, do 3 de xullo de 2000, cómpre face-la seguinte corrección:
Na páxina 10.335, onde di: «Nomeo a José Benito Suárez Costas, director xeral de Interior e Protección Civil», debe dicir: «Nomeo a José Benito Suárez Costa, director xeral de Interior e Protección Civil».
DECRETO 191/2000, do 18 de xullo, polo que se nomean membros da Xunta Electoral de Galicia.
PRESIDENCIA — II. AUTORIDADES E PERSOAL — 20/07/2000

O parágrafo 1 d) do artigo 14 da Lei 8/1985, do 13 de agosto, de eleccións ó Parlamento de Galicia, establece que a Xunta electoral de Galicia está composta, entre outros, por catro vocais profesores en activo da Facultade de Dereito da universidade.
A Mesa do Parlamento de Galicia, mediante escrito dirixido a esta presidencia, propón os novos vocais da dita xunta electoral, designados de conformidade co establecido no número 2 b) do devandito artigo 14.
Polo exposto, en cumprimento do disposto no artigo 15.1º da Lei de Galicia 8/1985, do 13 de agosto,
DISPOÑO:
Artigo único.-Por proposta da Mesa do Parlamento de Galicia, nomeo vocais da Xunta Electoral de Galicia os profesores que a seguir se indican:
-Antonio Xabier Ferreira Fernández.
-Ángel Gómez-Iglesias Casal.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, dezaoito de xullo de dous mil.
Manuel Fraga Iribarne
Presidente
CORRECCIÓN de erros.-Orde do 27 de marzo de 2000 pola que se fan públicos os nomeamentos dos membros da Comisión Autonómica de Coordinación dos Plans de Investigación e Control de Determinadas Substancias e os seus residuos en animais e os seus productos con destino ó consumo humano.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 20/07/2000

Advertido erro na devandita orde, publicada no DOG nº 67, do 5 de abril de 2000, cómpre face-las seguintes correccións:
-Na páxina 4.685, onde di: «Pola División de Farmacia e Productos Sanitarios do Sergas:
Vocal titular: Teresa Chuclá Cuevas (subdirectora xeral da División de Farmacia e Productos Sanitarios).
Vocal suplente: Carlos A. Crespo Diz (xefe do Servicio de Ordenación Farmacéutica da División de Farmacia e Productos Sanitarios)»; debe dicir: «Pola División de Farmacia e Productos Sanitarios do Sergas:
Vocal titular: Teresa Chuclá Cuevas (subdirectora xeral da División de Farmacia e Productos Sanitarios).
Vocal suplente: Pilar Salvador Garrido (xefa do Servicio de Productos Sanitarios)».
ORDE do 10 de xullo de 2000 pola que se declara de interese galego a Fundación Ingeniero Gerardo García Campos.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 27/07/2000

Con data do 6 de xuño de 2000, publicouse no Diario Oficial de Galicia a orde da Consellería da Presidencia e Administración Pública do 11 de maio de 2000, pola que se clasifica como de interese industrial a Fundación Ingeniero Gerardo García Campos, adscribíndose á Consellería de Industria e Comercio, que terá que exerce-lo protectorado plenamente sobre ela.
Esta fundación, de acordo co establecido no artigo 5 dos seus estatutos, ten por obxecto a promoción, desenvolvemento, ensino, investigación e difusión da innovación tecnolóxica e a iniciativa empresarial.
Por todo isto, e en virtude das competencias que me confire o artigo 34.12º de la Lei 1/1983, do 22 de febreiro, reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego,
DISPOÑO:
Artigo único.
1º Declarar de interese galego a Fundación Ingeniero Gerardo García Campos ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
2º Ordena-la inscrición da Fundación Ingeniero Gerardo García Campos na sección do Rexistro das Fundacións da Consellería de Industria e Comercio para os efectos constitutivos que sinala a Lei 7/1983, do 22 de xuño, do réxime das fundacións de interese galego, modificado pola Lei 11/1991, do 8 de novembro.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 10 de xullo de 2000.
Juan Rodríguez Yuste
Conselleiro de Industria e Comercio
CORRECCIÓN de erros.-Orde do 27 de xuño de 2000 sobre integración definitiva nas escalas de informática creadas pola Lei 15/1991, do 28 de decembro.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 27/07/2000

Advertido erro na devandita orde, publicada no DOG número134, do 11 de xullo de 2000, cómpre face-la seguinte rectificación:
Na páxina 10.713, no anexo da orde, na escala técnica auxiliar de informática da Xunta de Galicia (grupo C), onde di: «Blanco Suárez, Laura Elviña», debe dicir «Blanco Suárez, Laura Elvira».
CORRECCIÓN de erros.-Decreto 343/1999, do 16 de decembro, polo que se crea o órgano autonómico de coordinación dos plans de investigación e control de determinadas substancias e os seus residuos en animais e os seus productos con destino ó consumo humano.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 01/02/2000

Advertido erro na publicación da devandita corrección de erros no Diario Oficial de Galicia, número 18, do pasado 27 de xaneiro, baixo o epígrafe da Consellería de Sanidade e Servicios Sociais, cómpre face-la oportuna corrección situándoa baixo o epígrafe da Consellería da Presidencia e Administración Pública.
DECRETO 199/2000, do 26 de xullo, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 28/07/2000

Con motivo da viaxe do presidente da Xunta de Galicia a Hannover (Alemaña) é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 21 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe a Hannover (Alemaña), encárgaselle o despacho de asuntos da Presidencia, desde o 28 de xullo ata o seu regreso, ó conselleiro da Presidencia e Administración Pública.
Santiago de Compostela, vinteseis de xullo de dous mil.
Manuel Fraga Iribarne
Presidente
CORRECCIÓN de erros.-Decreto 9/2000, do 12 de xaneiro, polo que se regulan as iniciativas de emprego e as súas clases, así como o procedemento para a súa cualificación e inscrición rexistral.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — I. DISPOSICIÓNS XERAIS — 04/02/2000

Advertidos erros no devandito decreto, publicado no DOG nº 18, do xoves 27 de xaneiro de 2000, cómpre efectua-la seguinte corrección:
-Na páxina 1.095, no artigo 1º punto 2, onde di: «-Iniciativas de Emprego Local (ILES)», debe dicir: «-Iniciativas Locais de Emprego (ILES)».
RESOLUCIÓN do 16 de xuño de 2000, da Delegación Provincial da Coruña, pola que se dispón a inscrición no rexistro e a publicación, no Diario Oficial de Galicia, da acta de adhesión da empresa La Lactaria Española, S.A. ó convenio colectivo da empresa Leyma Alimentos de Galicia, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 28/07/2000

Visto o texto da acta de adhesión asinada o día 2 de marzo de 2000 pola representación empresarial e social da empresa La Lactaria Española, S.A. (código nº 1503572), na que se acorda a adhesión ó convenio colectivo de ámbito interprovincial da empresa Leyma, Alimentos de Galicia, S.A. (código nº 8200342), subscrito con data do 1 de marzo de 2000 e publicado no DOG nº 111 de data 8-6-2000 que por economía procedemental non procede publicar coa presente resolución por ser de xeral coñecemento e de conformidade co disposto no art. 92.1º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro rexistro de convenios colectivos de traballo, que consta
nesta delegación provincial e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
A Coruña, 16 de xuño de 2000.
Mª Reyes Carabel Pedreira
Delegada provincial da Coruña
ORDE do 4 de xullo de 2000 pola que se anuncia convocatoria para a determinación e clasificación de parentes de Manuel Ventura Figueroa.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/07/2000

A Fundación Manuel Ventura Figueroa foi instituída no ano 1784 polos testamenteiros de Manuel Ventura Figueroa, patriarca das Indias, arcebispo
de Laodicea e gobernador do Consello e Cámara de Castela.
Producida a transferencia á Comunidade Autónoma de Galicia das funcións que viña desempeñando a Administración do Estado en relación coa Fundación Manuel Ventura Figueroa, mediante Real decreto 2170/1994, do 4 de novembro, sobre ampliación do traspaso á dita Comunidade Autónoma en materia de servicios e asistencias sociais e asumida a transferencia polo Decreto 396/1995, da Xunta de Galicia, polo que lle asigna, ademais, á Consellería da Presidencia e Administración Pública o seu protectorado.
No exercicio das funcións que o dito protectorado implica e como paso previo das convocatorias de axudas que o padroado da fundación, como órgano de goberno dela, considere oportuno acordar.
DISPOÑO:
Un.-Anúnciase convocatoria pública para a determinación e clasificación de parentes de Manuel Ventura Figueroa, fillo do matrimonio habido entre Manuel Cabanelas Figueroa e María Benita Barreiro Rodríguez e nacido en Santiago de Compostela o 21 de decembro de 1708, do acordo coas seguintes bases:
Primeira.-A acreditación do grao de parentesco con Manuel Ventura Figueroa levarase a cabo a través de calquera medio admitido en dereito.
Segunda.-As persoas interesadas remitirán a documentación que consideren oportuna, indicando, se é o caso, o concurso en que o interesado ou os seus parentes fosen clasificados no seu día.
Terceira.-As solicitudes irán dirixidas ó secretario xeral da Consellería da Presidencia e Administración Pública, edificio administrativo de San Caetano, Santiago de Compostela, e serán presentadas segundo o modelo anexo.
Cuarta.-Producida a determinación e, se é o caso, clasificación de parentes, darase traslado ó Padroado da Fundación Manuel Ventura Figueroa.
Dous.-Facúltase o secretario xeral da Consellería da Presidencia e Administración Pública para dicta-las disposicións necesarias para o cumprimento do establecido nesta orde.
Santiago de Composela, 4 de xullo de 2000.
Jaime Pita Varela
Conselleiro da Presidencia e Administración
Pública
ORDE do 17 de xaneiro de 2000 pola que se fixan os prezos de venda ó público de diversas publicacións da Consellería de Familia e Promoción do Emprego, Muller e Xuventude.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 02/02/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións que se relacionan no anexo.
2. Estes prezos entenderanse co IVE incluído.
Santiago de Compostela, 17 de xaneiro de 2000.
Manuela López Besteiro
Conselleira de Familia e Promoción do Emprego,
Muller e Xuventude
ANEXO
-Outono Fotográfico 1999: 1.800 ptas.-Historia dos Dereitos da Infancia: 1.500 ptas.
DECRETO 19/2000, do 12 de xaneiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 31 zona de acción especial suroeste 98 Sober-estrada provincial de Sober a Vilachá, por Gundivós, ampliación e afirmado, punto quilométrico 0,3-1,3.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/02/2000

A Deputación Provincial de Lugo, en sesión celebrada o día 24 de abril de 1998, aprobou o proxecto de 31 zona acción especial suroeste 98 Sober-estrada provincial de Sober a Vilachá, por Gundivós, ampliación e afirmado, punto quilométrico 0,3-1,3 e na sesión do 28 de decembro de 1998, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data en entrada no rexistro xeral da Consellería de Xustiza, Interior e Relacións Laborais o día 23 de decembro de 1999.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data 19 de abril de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para a iniciación das obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día doce de xaneiro de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 31 zona acción especial
suroeste 98 Sober-estrada provincial de Sober a Vilachá, por Gundivós, ampliación e afirmado, punto quilométrico 0,3-1,3.
Santiago de Compostela, doce de xaneiro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 13 de xaneiro de 2000 pola que se convocan unhas xornadas sobre a problemática dos sinistros de automóbiles internacionais.
ACADEMIA GALEGA DE SEGURIDADE — III. OUTRAS DISPOSICIÓNS — 02/02/2000

Dentro dos programas de actividades que a Academia Galega de Seguridade ten previsto realizar no ano 2000, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dunhas xornadas sobre a problemática dos sinistros de automóbiles internacionais, que deberán desenvolverse conforme as seguintes bases:
Obxectivos:
As xornadas teñen por obxectivo o estudio e a análise do desenvolvemento dos sinistros de automóbiles, cando se dea unha destas dúas circunstancias:
1. Sinistros ocorridos en España, cando un dos vehículos implicados teña matrícula estranxeira.
2. Sinistros de vehículos matriculados en España e noutros países.
Destinatarios:
As xornadas van dirixidas ós membros dos corpos e forzas de seguridade.
Inscrición:
A inscrición dos participantes será totalmente gratuíta.
Prazas:
O número de prazas que se ofertarán será de 250.
Solicitudes:
1. O persoal que desexe participar nestas xornadas deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 24 de marzo de 2000, ás 14 horas.
3. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Duración e datas:
As xornadas desenvolveranse durante os días 4 e 5 de abril de 2000, en xornadas de mañá e tarde.
O horario será o seguinte:
Día 4: das 9.30 ás 13.30 horas e das 16.15 ás 20 horas.
Día 5: das 10 ás 14 horas.
Relación de admitidos:
A relación de admitidos publicarase o día 28 de marzo no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono: 986 59 00 21.
Lugar:
As xornadas terán lugar no salón de actos nº 1 da Consellería da Presidencia e Administración Pública, sito no edificio administrativo San Caetano, Santiago de Compostela.
Certificado de asistencia:
Ó remate das xornadas entregaráselles un certificado de asistencia a aquelas persoas que acrediten a súa participación continuada a elas.
Modificacións:
A Academia Galega de Seguridade poderá modifica-lo desenvolvemento normal das xornadas para adaptalas ás necesidades da Administración e ás continxencias que poidan xurdir.
A Estrada, 13 de xaneiro de 2000.
Juan José Fariñas-Ferro Rodríguez
Director xeral da Academia Galega de Seguridade
ORDE do 7 de xaneiro de 2000 pola que se fixa o prezo de venda ó público da publicación Datos Básicos Agrarios 1998.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 01/02/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería que se relaciona no anexo.
2. Este plazo entenderase co IVE incluído.
Santiago de Compostela, 7 de xaneiro de 2000.
Cástor Gago Álvarez
Conselleiro de Agricultura, Gandería e Política
Agroalimentaria
ANEXO I
-Datos Básicos Agrarios 1998: 600 ptas.
DECRETO 17/2000, do 12 de xaneiro, polo que se declara a urxente ocupación, para efectos de expropiación forzosa, polo Concello do Irixo, dos bens e dereitos necesarios para a realización das obras do proxecto de abastecemento a Espiñeiros e Pedriña.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 01/02/2000

O Concello do Irixo, en sesión celebrada o día 7 de xuño de 1996, aprobou o proxecto de abas
tecemento a Espiñeiros e Pedriña e na sesión do 18 de maio de 1999, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 21 de decembro de 1999.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 15 de decembro de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, polos problemas de abastecemento que están a padece-los veciños da localidade de Espiñeiros.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día doce de xaneiro de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello do Irixo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de abastecemento a Espiñeiros e Pedriña
Santiago de Compostela, doce de xaneiro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións
Laborais
CORRECCIÓN de erros.-Orde do 24 de novembro de 1999 de subvencións ás entidades de promoción do Camiño de Santiago para o ano 2000.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 01/02/2000

Advertidos erros na Orde do 24 de novembro de 1999, publicada no  Diario Oficial de Galicia  o 28 de decembro de 1999, pola que se convocan subvencións ás entidades de promoción do Camiño de Santiago, cómpre face-las seguintes correccións:
Na páxina 15.145, columna esquerda, artigo 4º, letra f), parágrafo segundo, onde di «... no suposto de que, en calquera momento posterior á anterior instancia, os interesados soliciten as axudas ás que se refire a alínea e) deste artigo, será obrigatorio poñelo en coñecemento dos servicios técnicos da Xerencia de Promoción do Camiño de Santiago, dando conta da axuda solicitada, contía e administración ou ente ó que se dirixe», debe dicir: «... No suposto de que, en calquera momento posterior á presentación da anterior instancia, os interesados soliciten as axudas ás que se refire a alínea f) deste artigo, será obrigatorio poñelo en coñecemento dos servicios técnicos da Xerencia de Promoción do Camiño de Santiago, dando conta da axuda solicitada, contía e administración ou ente público ou privado ó que se dirixe».
Na páxina 15.145, columna dereita, artigo 6º, letra d) no derradeiro parágrafo onde di «...o beneficiario presentará unha declaración complementaria...,» debe dicir: «...o peticionario presentará unha declaración complementaria...».
ORDE do 11 de xaneiro de 2000 pola que se nomea novo vocal do Consello Galego de Formación Profesional.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 01/02/2000

O Decreto 110/1999, do 8 de abril (DOG do 5 de maio), polo que se crea e regula o Consello Galego de Formación Profesional, establece no seu artigo 5.2º que os membros do Consello Galego de Formación Profesional e os seus suplentes serán nomeados polo titular da Consellería de Educación e Ordenación Universitaria, por proposta de cada un dos grupos ou consellerías que representan, e que o seu cesamento se levará a cabo deste mesmo xeito.
En consecuencia, por proposta da Consellería de Industria e Comercio
DISPOÑO:
Artigo 1º.-O cesamento de Joaquín del Moral Crespo como vocal titular, en representación da Consellería de Industria e Comercio, no Consello Galego de Formación Profesional.
Artigo 2º.-Designar a Ramón Ordás Badía como vocal titular, en representación da Consellería de Industria e Comercio, no Consello Galego de Formación Profesional.
Santiago de Compostela, 11 de xaneiro de 2000.
Celso Currás Fernández
Conselleiro de Educación e Ordenación Universitaria
ORDE do 30 de xuño de 2000 pola que se actualizan as aplicacións orzamentarias comprendidas na Orde do 14 de xuño de 1999, para a expedición de pagamentos para xustificar.
CONSELLERÍA DE ECONOMÍA E FACENDA — I. DISPOSICIÓNS XERAIS — 17/07/2000

Como consecuencia de cambios producidos na denominación de certos programas de gastos establecidos na Lei 7/1999, do 29 de decembro, de orzamentos xerais da Comunidade Autónoma para 2000 e da xeración de crédito por contribución da Unión Europea, producíronse variacións na clasificación económica do orzamento de gastos que afecta a algunha das aplicacións orzamentarias comprendidas na Orde do 14 de xuño de 1999, que autoriza a emitir ordes de pagamento para xustificar con cargo ás devanditas aplicacións.
Polo exposto e co obxecto de actualiza-las aplicacións orzamentarias incluídas no anexo da citada orde,
DISPOÑO:
Artigo único.-Como anexo a esta orde relaciónanse novas aplicacións orzamentarias con cargo ás que se poderán emitir ordes de pagamento para xustificar, así como aqueloutras que se suprimen, comprendidas na Orde do 14 de xuño de 1999.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 30 de xuño de 2000.
José Antonio Orza Fernández
Conselleiro de Economía e Facenda
Aplicacións orzamentarias que se suprimen
Novas aplicacións que se autorizan
Consellería
Aplicación orzamentaria
Consellería
Aplicación orzamentaria
Educación e Ordenación Universitaria
07.353F.640.1
Educación e Ordenación Universitaria
07.353E.640.1
07.353F.640.2
07.353E.640.2
Agricultura, Gandería e Política Agroalimentaria
09.712A.640.1
Cultura, Comunicación Social e Turismo
10.353C.628.1
10.357B.640.1
10.432A.640
Cultura, Comunicación Social e Turismo
10.352A.640.2
10.353A.640
10.354A.640
10.356A.640
10.357A.640
10.353B.628.1
14.241A.640.0
Familia e Promoción do Emprego, Muller e Xuventude
ORDE do 27 de xaneiro de 2000 pola que se anuncia a adxudicación de tres bolsas de colaboración en proxectos de investigación que se desenvolven no Centro Ramón Piñeiro para a Investigación en Humanidades, convocadas por Orde do 24 de novembro de 1999 (DOG número 231, do 30 de novembro).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/02/2000

Con sustentación na proposta contida na acta da sesión do día 12 de xaneiro de 2000 pola comisión seleccionadora para a adxudicación de tres bolsas de colaboración en proxectos de investigación que se desenvolverán no Centro Ramón Piñeiro para a Investigación en Humanidades, segundo a convocatoria anunciada pola Consellería de Educación e Ordenación Universitaria no DOG nº 231, do 30 de novembro de 1999, e de conformidade co establecido na base sexta da referida orde de convocatoria, esta consellería
RESOLVE:
Primeiro.-Conceder tres bolsas de colaboración para os distintos proxectos de investigación que se desenvolverán no Centro Ramón Piñeiro para a Investigación en Humanidades, segundo se detallan no anexo I a esta resolución.
No caso de producirse algunha renuncia, procederase a adxudicárlle-la mencionada bolsa a outros candidatos de acordo coa relación de suplentes e que se inclúe no anexo desta resolución.
Segundo.-De acordo co establecido na base segunda da convocatoria, a asignación mensual das bolsas ás que se refire o punto anterior será de 122.000 ptas. mensuais, coa retención fiscal que corresponda, durante o período comprendido entre o 1 de febreiro e o 31 de decembro de 2000.
Terceira.-Contra esta resolución, que pon fin á vía administrativa, poderá interpoñerse recurso postestativo de reposición ante o mesmo órgano que resolveu, no prazo dun mes contado a partir do día seguinte ó da notificación desta resolución, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da notificación desta resolución. En todo caso, non se poderá interpoñer recurso contencioso-administrativo ata que sexa resolto expresamente ou se producise a desestimación presunta do recurso de reposición.
Santiago de Compostela, 27 de xaneiro de 2000.
Celso Currás Fernández
Conselleiro de Educación e Ordenación Universitaria
Director Xeral de Política Lingüística
ANEXO
Apelidos e nome dos bolseirosNIF
Proxecto diccionarios de termos literarios
Sánchez Moreiras, Miriam36.097.737L
Suplente:
Rodríguez González, Norma34.265.920Z
Proxecto diccionarios de literatura galega
Cerqueiro Landín, Román52.110.609K
Souto Nieves, Mª Xosé33.301.506J
Suplentes:
Vázquez Recarey, Susana79.314.435Q
Munín Munín, Alicia33.299.904K
ORDE do 21 de xuño de 2000 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 11/07/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público de diversas publicacións editadas por esta consellería e que se relaciona no anexo.
2. Estes prezos entenderanse con IVE incluído.
Santiago de Compostela, 21 de xuño de 2000.
José María Hernández Cochón
Conselleiro de Sanidade e Servicios Sociais
ANEXO
Guía de Autoaxuda Durante o Tratamento con Quimioterapia: 400 pesetas (2,40 euros).
Aula Aberta. Avaliación e Calidade: 2.500 pesetas (15,03 euros).
ORDE do 21 de xuño de 2000 pola que se fixan os prezos de venda ó público de diversas publicacións da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 11/07/2000

A Lei 13/1991, do 9 de decembro, de taxas, prezos e exenccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes e publicadas no Diario Oficial de Galicia.
Para cumprir este mandato, esta consellería
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 21 de xuño de 2000.
Jesús Pérez Varela
Conselleiro de Cultura, Comunicación Social
e Turismo
ANEXO
Galicia en Fotos: 800 ptas.
A Burla do Galo: 1500 ptas.
Manuel Antonio: 750 ptas.
Arturo Reboiras: 800 ptas.
Branda (Oscar Brandariz): 800 ptas.
Narración da Paisaxe: 800 ptas.
Pinturas Estrañas: 800 ptas.
Caminos del Fin del Mundo. Un Recorrido por las Rutas Portuguesa y Fisterrana: 2.900 ptas.
Manuel Murguía: 750 ptas.
El Peregrino Europeo en los Caminos de Santiago: 1.175 ptas.
Congreso Juan Montes: 2.100 ptas.
Congreso Roberto Blanco Torres: 2.100 ptas.
La Patria Gallega: 3.000 ptas.
San Martín Pinario. Inventario: 2.500 ptas.
San Martiño Pinario. Inventario: 2.500 ptas.
San Paio de Antealtares. Inventario (versión galega e versión castelá): 2.500 ptas.
Emmanuel Sougez: Fotografías 1928-1958: 2.000 ptas.
De Mar a Mar: 1.200 ptas.
José Manuel Calzada-Viaxe Estelar: 1.500 ptas.
Julia Minguillón: 750 ptas.
Murguía e o Arquivo do Reino de Galicia: 2.000 ptas.
Aranachala Pradakshina: 2.500 ptas.
Documentos Medievales del Reino de Galicia: Fernando II (1155-11-88): 2.000 ptas.
La Revaloración del Patrimonio Arqueológico. La Definición de un Programa: 2.500 ptas.
II Festival Internacional de Música de Galicia: 2.500 ptas.
Peteiro. Pinturas: 1.500 ptas.
ORDE do 6 de xuño de 2000 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 10/07/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Este prezo entenderase, con IVE incluído.
Santiago de Compostela, 6 de xuño de 2000.
José María Hernández Cochón
Conselleiro de Sanidade e Servicios Sociais
ANEXO
Plan de Minimización de Riscos Microbiolóxicos no Medio Hospitalario de Galicia: 2.000 pesetas (2,02 euros).
Plan de Minimización de Riesgos Microbiológicos en el Medio Hospitalario de Galicia: 2.000 pesetas (2,02 euros).
ORDE do 15 de xuño de 2000 pola que se permuta o predio 179 por parte do predio 423, ámbolos dous da zona de concentración parcelaria de San Vicente de Arceo (Boimorto-A Coruña).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 10/07/2000

Vista a solicitude formulada polo alcalde-presidente do Concello de Boimorto de permuta-lo predio nº 179, terra sobexa do proceso de concentración parcelaria de S. Vicente de Arceo, de 1.630 m, pola mesma superficie do predio nº 423 da referida zona, co obxecto da súa posterior cesión ó citado concello para destinala á instalación dunha estación depuradora de augas residuais para saneamento da parroquia de Arceo, e
Vista a conformidade do titular do predio nº 423, así como os informes emitidos pola Secretaría Xeral e do Patrimonio da Consellería de Economía e Facenda, pola Asesoría Xurídica e a Intervención Delegada da Consellería de Agricultura, Gandería e Política Agroalimentaria, así como os artigos 31 e 32 da Lei 10/1985, do 14 de agosto, de concentración parcelaria para Galicia, a Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, a disposición transitoria cuarta da Lei 13/1988, do 30 de decembro, de presupostos xerais da Comunidade Autónoma de Galicia para 1989, a disposición transitoria terceira da Lei 15/1991, do 28 de decembro, de presupostos xerais da Comunidade Autónoma de Galicia para 1992, ambas modificadoras da Lei 3/1985, do 12 de abril, do patrimonio da Comunidade Autónoma de Galicia, e demais disposicións legais de aplicación ó caso.
Considerando que a permuta do predio nº 179 de 1.630 m pola mesma superficie da nº 423 ten como fin último a instalación, na superficie segregada, dunha estación depuradora de augas residuais para a parroquia de Arceo, o que supón un beneficio para a xeneralidade dos seus veciños, pasando a conta-la superficie segregada como predio nº 423-2 e 1.630 m, e a restante superficie do predio matriz, 27.260 m, co nº 423-1.
Na súa virtude,
DISPOÑO:
Permuta-lo predio nº 179 de 1.630 m procedente do fondo de terras da zona de concentración parcelaria de S. Vicente de Arceo (Boimorto) polo predio nº 423-2 de 1.630 m, segregado do primitivo predio nº 423 que co nº 423-1 e 27.260 m permanece no patrimonio de Eugenio García Peteiro no que se integra, así mesmo, o precitado predio nº 179.
Santiago de Compostela, 15 de xuño de 2000.
Cástor Gago Álvarez
Conselleiro de Agricultura, Gandería e Política
Agroalimentaria
ORDE do 27 de xuño de 2000 pola que se dispón o nomeamento do vocal que en representación do Concello de Redondela forma parte do Consello de Administración da Autoridade Portuaria de Vigo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 30/06/2000

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia, do 5 e 26 de marzo de 1998, facultan o conselleiro de Política Territorial, Obras Públicas e Vivenda para o exercicio das devanditas competencias.
Consonte o previsto no artigo 40 da Lei de portos do Estado e da mariña mercante, segundo a súa redacción trala modificación operada pola Lei 62/1997, do 26 de decembro, a designación dos vocais do consello de administración deberá facerse necesariamente por proposta das administracións públicas, e entidades e organismos representados no consello de administración, polo que, recibida comunicación que recolle o acordo do pleno do Concello de Redondela, polo que se designa o representante do dito concello na Autoridade Portuaria de Vigo,
DISPOÑO:
Artigo único.-Nomear a Xaime Rei Barreiro, vocal do Consello de Administración da Autoridade Portuaria de Vigo, en representación do Concello de Redondela.
Santiago de Compostela, 27 de xuño de 2000.
José Cuíña Crespo
Conselleiro de Política Territorial, Obras Públicas e Vivenda
RESOLUCIÓN do 9 de xuño de 2000, da División de Recursos Humanos, pola que se emprazan as partes interesadas no recurso contencioso-administrativo interposto por José Luis Ferreiroa Sánchez.
SERVICIO GALEGO DE SAÚDE — III. OUTRAS DISPOSICIÓNS — 21/06/2000

Na Sala do Contencioso-Administrativo do Tribunal Superior de Xustiza de Galicia tramítase o recurso 1/411/2000 interposto por José Luis Ferreiroa Sánchez contra a Resolución do 16 de setembro de 1999 (DOG nº 186, do 24 de setembro), pola que se fai público o acordo do tribunal que xulga o proceso selectivo para o ingreso na categoría estatutaria de ATS/DUE relativo ás puntuacións do segundo exercicio da fase de oposición. O recorrente impugna, en concreto, a resposta considerada correcta para a segunda pregunta do citado exercicio.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 9 de xuño de 2000.
Valeriano Martínez García
Director xeral da División de Recursos Humanos
ORDE do 30 de xuño de 2000 sobre delegación de atribucións nos delegados provinciais para a sinatura dos convenios que se formalicen para a realización de prácticas non laborais en empresas, ó abeiro da Orde do 17 de novembro de 1999 que contén a programación dos cursos do Plan FIP do ano 2000.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 06/07/2000

O achegamento da Administración ós administrados mediante o establecemento dos centros de decisión no lugar onde se producen as necesidades diarias é un dos principios constitucionais que deben guia-la actuación das administracións públicas co fin de acadar unha xestión máis rápida, áxil e eficaz que redunde en beneficio daqueles.
Na súa virtude, facendo uso das facultades que me confiren os artigos 43.3º e 44 da Lei 1/1983, do 22 de xuño, da Xunta e do seu presidente, na redacción dada pola Lei 11/1988, do 20 de outubro, e o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común,
DISPOÑO:
Artigo 1º
Delégase nos delegados provinciais da Consellería de Familia e Promoción do Emprego, Muller e Xuventude, no seu respectivo ámbito territorial, e con vixencia exclusiva para a programación de cursos do Plan FIP do ano 2000, a sinatura dos con
venios específicos, que se formalizarán para a realización das prácticas non laborais reguladas no artigo 14 da Orde do 17 de novembro de 1999 pola que se establece a convocatoria pública para a programación de cursos do Plan Nacional de Formación e Inserción Profesional na Comunidade Autónoma de Galicia correspondentes ó exercicio do ano 2000.
Artigo 2º
Os convenios que se asinen facendo uso da delegación contida na presente orde farán constar expresamente esta circunstancia e consideraranse asinados pola autoridade que os conferiu.
Artigo 3º
A conselleira poderá, en calquera momento, revogar e avoca-lo exercicio das competencias delegadas nesta orde, da que quedan excluídos, en todo caso, os supostos previstos no artigo 13.2º da Lei 30/1992, do 26 de novembro, de réxime xurídico das administracións públicas e do procedemento administrativo común.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 30 de xuño de 2000.
Manuela López Besteiro
Conselleira de Familia e Promoción
do Emprego, Muller e Xuventude
ORDE do 29 de maio de 2000 pola que se declara de interese galego a Fundación Con Eles e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 30/06/2000

Con data do 17 de maio de 2000 foi publicada no Diario Oficial de Galicia a orde da Consellería da Presidencia e Administración Pública, do 28 de abril de 2000, pola que se clasifica como de interese social a Fundación Con Eles e se adscribe á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto:
a) Mellora-la calidade de vida das persoas con atraso mental e a das súas familias.
b) Esperta-la conciencia pública sobre ese problema no aspecto social e familiar.
c) Confeccionar un censo de persoas afectadas.
d) Fomenta-los estudios referentes á súa rehabilitación e educación.
e) Apoio e creación de consultorios médicos para a formulación do diagnóstico e indicación do tratamento propio de cada caso.
f) Orienta-la conducta que se debe seguir no trato de tales persoas, así como promover campañas de prevención.
g) Organizar, patrocinar ou fomenta-la fundación de centros de asistencia, escolas de ensino e obradoiros de aprendizaxe e formación ocupacional.
h) Busca-la colaboración de empresas públicas ou privadas que poidan proporcionar postos de traballo a aqueles que sexan idóneos.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificado pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego.
DISPOÑO:
Primeiro.-Declarar de interese galego a Fundación Con Eles ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Con Eles no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, reformada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial á obriga de lles dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a renderlle contas anualmente ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 29 de maio de 2000.
José María Hernández Cochón
Conselleiro de Sanidade e Servicios Sociais